Bojxona chegarasidan olib oʻtilayotgan avtotransport vositalarini bojxona rasmiylashtiruvidan oʻtkazish tartibi toʻgʻrisida nizomga oʻzgartirishlar kiritish haqida
(resolution, 2017-02-15)

Oʻzbekiston Respublikasining Bojxona kodeksi va Oʻzbekiston Respublikasi Vazirlar Mahkamasining 2016-yil 20-iyundagi 212-son “Bojxona bojlari va soliqlar toʻlashdan shartli ozod etiladigan vaqtincha olib kirilayotgan ayrim tovarlarning roʻyxatini, ularni ozod etish shartlarini, shuningdek imtiyozlarning amal qilish muddatlarini tasdiqlash toʻgʻrisida”gi qaroriga muvofiq Oʻzbekiston Respublikasi Davlat bojxona qoʻmitasi va Ichki ishlar vazirligi qaror qiladi: 1. Oʻzbekiston Respublikasi Davlat bojxona qoʻmitasi va Ichki ishlar vazirligining 2010-yil 28-oktabrdagi 01-02/12-8, 20-son qarori (roʻyxat raqami 2156, 2010-yil 19-noyabr) (Oʻzbekiston Respublikasi qonun hujjatlari toʻplami, 2010-y., 47-son, 439-modda) bilan tasdiqlangan Bojxona chegarasidan olib oʻtilayotgan avtotransport vositalarini bojxona rasmiylashtiruvidan oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Mazkur Nizom Oʻzbekiston Respublikasi Bojxona kodeksiga, Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga, Oʻzbekiston Respublikasi Vazirlar Mahkamasining 1996-yil 21-noyabrdagi 408-son “Xorijiy fuqarolarning va fuqaroligi boʻlmagan shaxslarning Oʻzbekiston Respublikasiga kelishlari, ketishlari, bu erda boʻlishlari va tranzit oʻtishlari tartibi toʻgʻrisida”gi, 2016-yil 20-iyundagi 212-son “Bojxona bojlari va soliqlar toʻlashdan shartli ozod etiladigan vaqtincha olib kirilayotgan ayrim tovarlarning roʻyxatini, ularni ozod etish shartlarini, shuningdek imtiyozlarning amal qilish muddatlarini tasdiqlash toʻgʻrisida”gi qarorlariga muvofiq bojxona chegarasidan olib oʻtilayotgan avtotransport vositalarini bojxona rasmiylashtiruvidan oʻtkazish tartibini belgilaydi.”. 2. 2-bandda: oʻninchi va oʻn birinchi xatboshilar chiqarib tashlansin; oʻn ikkinchi – oʻn yettinchi xatboshilar tegishincha oʻninchi – oʻn beshinchi xatboshilar deb hisoblansin. 3. 14-banddagi “avtotransport vositasiga” degan soʻzlar “shaxsga” degan soʻz bilan almashtirilsin. 4. 15-bandda: birinchi xatboshi quyidagi tahrirda bayon etilsin: “Xorijiy avtotransport vositasining bojxona hududida turishining umumiy muddati kalendar yil mobaynida jami toʻqson kalendar kundan oshmasligi lozim, xalqaro yuk va yoʻlovchi tashishda qoʻllaniladigan avtotransport vositasi bundan mustasno. Mazkur Nizomning 16-bandida koʻrsatilgan yigʻimni toʻlagan holda xorijiy avtotransport vositasini ushbu muddatdan ortiqroq muddatga vaqtincha olib kirishga yoʻl qoʻyiladi.”; ikkinchi xatboshidagi “uch oydan” degan soʻzlar “olib kirilgan sanadan eʼtiboran toʻqson kalendar kundan” degan soʻzlar bilan almashtirilsin. 5. 16-banddagi “Oʻzbekiston Respublikasiga olib kirilishida ushbu avtotransport vositasiga tovar sifatida olib kirilayotgan deb qaraladi” degan soʻzlar “Oʻzbekiston Respublikasida boʻlishiga qaytarib olib chiqib ketish muddati oʻtgan har bir kun uchun dvigatel hajmining har kub. santimetridan — 0,01 AQSh dollari miqdorida yigʻimni toʻlash sharti bilan yoʻl qoʻyiladi” degan soʻzlar bilan almashtirilsin. 6. 17 va 18-bandlar quyidagi tahrirda bayon etilsin: “17. Vaqtincha olib kirish muddati tugashidan oldin ushbu muddatini uzaytirish uchun xorijiy avtotransport vositasining haydovchisi belgilangan muddat tugashidan avval Oʻzbekiston Respublikasi Davlat bojxona qoʻmitasining mazkur xorijiy avtotransport vositasi turgan joydagi hududiy boshqarmasiga muddatni uzaytirishni soʻrab murojaat qilishi lozim. Murojaatga bojxona organlarining hisob raqamiga mazkur Nizomning 16-bandida koʻrsatilgan yigʻim toʻlanganligini tasdiqlovchi vakolatli bank tomonidan berilgan hujjat nusxasi ilova qilinadi. Davlat bojxona qoʻmitasining tegishli hududiy boshqarmasi vaqtincha olib kirish muddatini yigʻim qancha muddat uchun toʻlangan boʻlsa, shuncha muddatga uzaytiradi va “Avto” YaAATda avval kiritilgan muddatni oʻzgartiradi. 18. Xorijiy avtotransport vositasining haydovchisi mazkur Nizomning 17-bandida belgilangan tartibda vaqtincha olib kirish muddatini uzaytirish boʻyicha murojaat qilmasa, unga nisbatan qonunchilikda belgilangan choralar koʻrilishi bilan bir qatorda ushbu Nizomning 16-bandida koʻrsatilgan yigʻim undiriladi, xalqaro yuk va yoʻlovchi tashishda qoʻllaniladigan avtotransport vositasi bundan mustasno.”. 7. 20-band quyidagi tahrirda bayon etilsin: “20. Xorijiy avtotransport vositasini olib chiqish muddatini buzganlik uchun tegishli chora koʻrilib, yigʻim toʻliq undirilgunga qadar avtotransport vositasi davlat bojxona xizmatining hududiy organi yoki bojxona posti tomonidan belgilanadigan joylarda vaqtincha saqlanishi lozim. Yigʻim quyidagi hollarda toʻlanmaydi: bojxona organlari tomonidan belgilanadigan joylarda vaqtincha saqlash davri uchun; agar vaqtincha olib kirilgan avtotransport vositasi xatlangan, musodara qilingan, avariya yoki yengib boʻlmas kuch taʼsiri oqibatida foydalanish uchun yaroqsiz holga kelib qolgan va bu vakolatli organ tomonidan tasdiqlangan boʻlsa.”. 8. III bob, 53, 58, 59, 61 va 62-bandlar hamda 4-ilova oʻz kuchini yoʻqotgan deb topilsin. 9. 50-banddagi “YUYEBNK yoki XYT kitobchasi” degan soʻzlar “tovarni yetkazib berishning nazorat hujjati” degan soʻzlar bilan almashtirilsin. 10. 52-band quyidagi tahrirda bayon etilsin: “52. Tovar sifatida olib kirilgan avtotransport vositasi “erkin muomalaga chiqarish” yoki “vaqtincha olib kirish” bojxona rejimiga rasmiylashtirilgandan soʻng, TIF bojxona posti tomonidan ushbu Nizomning 5-ilovasiga muvofiq Davlat bojxona xizmatining hududiy organi tomonidan DYHXXning hududiy organlariga elektron tarzda taqdim qilinadigan maʼlumotlar (keyingi oʻrinlarda elektron maʼlumotlar deb yuritiladi) DBQning elektron bazasi orqali shakllantiriladi va DYHXXga real vaqt rejimida yuboriladi. DYHXXning hududiy organlarida roʻyxatga olinmaydigan avtotransport vositalariga elektron maʼlumotlar yuborilmaydi.”. 11. 55-banddagi “berilgan guvohnomada” degan soʻzlar “shakllantirilgan elektron maʼlumotlarda” degan soʻzlar bilan almashtirilsin. 12. 56-banddagi “guvohnoma rasmiylashtirilmaydi” degan soʻzlar “elektron maʼlumotlar yuborilmaydi” degan soʻzlar bilan almashtirilsin. 13. 57-band quyidagi tahrirda bayon etilsin: “57. Yuridik va jismoniy shaxslar tomonidan tovar sifatida olib kirilayotgan avtotransport vositalarini DYHXXning hududiy organlarida roʻyxatdan oʻtkazish uchun asos elektron maʼlumotlar hamda BYuD hisoblanadi. Vakolatli idoralar tomonidan musodara qilingan avtotransport vositalarini DYHXXning hududiy organlarida roʻyxatdan oʻtkazish uchun Davlat bojxona xizmatining hududiy organi tomonidan DYHXXning hududiy organlariga elektron tarzda taqdim qilinadigan maʼlumotlar va BYuD talab etilmaydi. “Erkin muomalaga chiqarish” bojxona rejimiga rasmiylashtirilgan avtotransport vositalari uchun shakllantirilgan elektron maʼlumotlar 3 yil davomida, “vaqtincha olib kirish” bojxona rejimiga rasmiylashtirilgan avtotransport vositalari uchun shakllantirilgan elektron maʼlumotlar esa vaqtincha olib kirish muddati tugagandan soʻng 3 yil davomida bojxona organlarining maʼlumotlar bazasida saqlanadi. DYHXXning hududiy organlarida avtotransport vositalarini qayd etish va boshqa oʻzgartirishlar kiritish uchun asos boʻlib xizmat qilgan hujjatlar (maʼlumotlar) toʻplami 5 yil davomida saqlanadi. “Vaqtincha olib kirish” bojxona rejimiga rasmiylashtirilgan avtotransport vositalarini oʻzga shaxsga foydalanishga, egalik qilishga berish yoki oʻzgacha ravishda oʻtkazish elektron maʼlumotlar qayta rasmiylashtirilgandan soʻng amalga oshiriladi.”. 14. 5-ilova mazkur oʻzgartirishlarning ilovasiga muvofiq tahrirda bayon etilsin. 1. Bojxona organi nomi. 2. BYuD raqami va sanasi. 3. Avtotransport vositasi rasmiylashtirilgan bojxona rejimining nomi. 4. Avtotransport toʻgʻrisida maʼlumot: turi, rusumi; ishlab chiqarilgan yili; kuzov raqami; dvigatel raqami; shassi raqami. 5. Avtotransport vositasi egasi toʻgʻrisidagi maʼlumotlar: jismoniy shaxs uchun — uning familiyasi, ismi, otasining ismi va doimiy yashash manzili, telefon raqami hamda shaxsini tasdiqlovchi hujjat haqidagi maʼlumotlar; yuridik shaxs uchun — uning qisqacha nomi va joylashgan yeri (yuridik manzili), telefon raqami hamda elektron pochta manzili (mavjud boʻlsa). 6. Avtotransport vositasi vaqtincha olib kirilganda vaqtincha olib kirishning yakuniy muddati.”.